Source: https://www.autora.sk/zz/2002/431/20040101/
Timestamp: 2020-01-24 23:06:36+00:00
Document Index: 15819934

Matched Legal Cases: ['§ 24', '§ 24', '§ 13', '§ 17', '§ 22', '§ 4', '§ 4', '§ 31', '§ 16', '§ 16', '§ 8', '§ 7', '§ 7', '§ 25', '§ 26', '§ 19', '§ 19', '§ 23', '§ 6', '§ 26', '§ 20', '§ 18', '§ 3', '§ 25', '§ 24', '§ 25', '§ 25', '§ 25', '§ 4', '§ 19', '§ 21', '§ 38', '§ 33', '§ 3', '§ 4', '§ 7', '§ 9', '§ 10', '§ 11', '§ 12', '§ 13', '§ 14', '§ 17', '§ 23', '§ 26', '§ 28', '§ 31', '§ 34', '§ 35', '§ 26', '§ 26', '§ 4', '§ 6', '§ 7', '§ 8', '§ 17', '§ 19', '§ 20', '§ 21', '§ 22', '§ 24', '§ 1', '§ 2', '§ 5', '§ 1', '§ 20', '§ 1', '§ 54', '§ 1', '§ 48', '§ 54']

Zákon o účtovníctve 2004 – úplné znenie | AUTORA
Zákon o účtovníctve 2004 – úplné znenie
Znenie účinné: od 01.01.2004 do 31.12.2004 Neplatné znenie pre dnes
zobrazené: 7 zmien
fyzických osôb, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov podľa osobitného predpisu,4)
majetkom časť aktív účtovnej jednotky, ktoré sú výsledkom minulých udalostí, dajú sa oceniť podľa § 24 až 28 a vykazujú sa v účtovnej závierke v súvahe alebo vo výkaze o majetku a záväzkoch,
záväzkom povinnosť účtovnej jednotky, ktorá vznikla z minulých udalostí, od ktorej splnenia sa očakáva, že bude mať za následok zníženie ekonomických úžitkov účtovnej jednotky, dá sa oceniť podľa § 24 až 28 a vykazuje sa v účtovnej závierke v súvahe alebo vo výkaze o majetku a záväzkoch,
výnosom zvýšenie ekonomických úžitkov účtovnej jednotky v účtovnom období,
ekonomickým úžitkom možnosť priamo alebo nepriamo prispieť k toku peňažných prostriedkov,
nákladom zníženie ekonomických úžitkov účtovnej jednotky v účtovnom období,
aktívami majetok a iné aktíva, z ktorých plynú účtovnej jednotke ekonomické úžitky,
Účtovná jednotka, ktorá je podnikateľom,5) môže uplatniť účtovné obdobie, ktoré je hospodárskym rokom, len na základe písomného povolenia miestne príslušného daňového úradu. Iná účtovná jednotka môže uplatniť účtovné obdobie, ktoré je hospodárskym rokom, len na základe písomného povolenia Ministerstva financií Slovenskej republiky (ďalej len „ministerstvo"). Účtovné obdobie, ktoré je hospodárskym rokom, nemôže uplatniť rozpočtová organizácia a príspevková organizácia napojená na štátny rozpočet alebo rozpočet obce alebo vyššieho územného celku, obec a vyšší územný celok.
Účtovná jednotka môže o zmenu účtovného obdobia požiadať v odôvodnených prípadoch, ak to vyplýva z jej činnosti alebo ak je ovládanou osobou6) a ovládajúca osoba6) používa iné účtovné obdobie. Pri rozhodovaní o žiadosti účtovnej jednotky postupuje daňový úrad podľa osobitného predpisu.7) Ministerstvo postupuje pri rozhodovaní podľa všeobecného predpisu o správnom konaní. Účtovná jednotka nemôže nové účtovné obdobie uplatniť skôr, ako jej je doručené súhlasné rozhodnutie príslušného daňového úradu alebo ministerstva.
Účtovná jednotka, ktorá je právnickou osobou, vedie účtovníctvo odo dňa svojho vzniku až do dňa svojho zániku; fyzická osoba vedie účtovníctvo po dobu, počas ktorej podniká alebo vykonáva inú samostatnú zárobkovú činnosť, ak preukazuje svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov.
Podrobnosti o rámcových účtových osnovách (§ 13) pre jednotlivé skupiny účtovných jednotiek účtujúcich v sústave podvojného účtovníctva, dni uskutočnenia účtovného prípadu, postupoch účtovania, usporiadaní a označovaní položiek individuálnej účtovnej závierky a konsolidovanej účtovnej závierky a o obsahovom vymedzení týchto položiek, rozsahu údajov určených z účtovnej závierky na zverejnenie, termínoch, spôsoboch a mieste predkladania účtovnej závierky a výročnej správy, obsahovom vymedzení účtovných kníh v sústave jednoduchého účtovníctva a v sústave podvojného účtovníctva a tiež o účtovných zásadách a účtovných metódach určujúcich spôsoby oceňovania a ich použitia, o zásadách pre tvorbu a zúčtovanie opravných položiek, odpisovaní, zásadách pre tvorbu a použitie rezerv, zásadách pre členenie majetku a záväzkov, zásadách pre vytváranie analytických účtov, metódach a postupoch konsolidácie a účtovných sústavách ustanoví ministerstvo opatrením. Opatrenie vyhlasuje ministerstvo oznámením o jeho vydaní v Zbierke zákonov Slovenskej republiky8) a účtovná jednotka je povinná ho dodržiavať.
Účtovná jednotka je povinná viesť účtovníctvo a zostavovať účtovnú závierku v peňažných jednotkách slovenskej meny. V prípade pohľadávok a záväzkov, podielov,10) cenných papierov,11) derivátov,11) cenín a peňažných prostriedkov, ak sú vyjadrené v cudzej mene, je účtovná jednotka povinná účtovať v slovenskej mene aj v cudzej mene; táto povinnosť platí aj pri opravných položkách, rezervách a technických rezervách,12) ak majetok a záväzky, ktorých sa týkajú, sú vyjadrené v cudzej mene.
Poverením podľa odseku 1 sa účtovná jednotka nezbavuje zodpovednosti za vedenie účtovníctva, zostavenie a predloženie účtovnej závierky a za preukázateľnosť účtovníctva na území Slovenskej republiky v rozsahu podľa tohto zákona.
Účtovná jednotka je povinná zostavovať individuálnu účtovnú závierku za účtovnú jednotku podľa § 17 a 18. V prípadoch podľa § 22 zostavuje účtovnú závierku aj za skupinu účtovných jednotiek, bez ohľadu na ich sídlo (ďalej len „konsolidovaný celok"), ako konsolidovanú účtovnú závierku.
Účtovná jednotka nesmie meniť v priebehu účtovného obdobia použité účtovné metódy a účtovné zásady. Účtovné zásady a účtovné metódy môže účtovná jednotka zmeniť v bezprostredne nasledujúcom účtovnom období, len ak by doterajšie zásady a metódy umožňovali zastierať skutočnosť alebo z dôvodu zmeny predmetu podnikania alebo predmetu inej činnosti, pričom informáciu o každej takejto zmene s jej odôvodnením je účtovná jednotka povinná uvádzať v účtovnej závierke v poznámkach. Ak účtovná jednotka zistí, že účtovné zásady a účtovné metódy použité v účtovnom období sú nezlučiteľné s požiadavkou verného a pravdivého zobrazenia skutočností, je povinná zostaviť účtovnú závierku tak, aby poskytla verný a pravdivý obraz skutočností. O tom je účtovná jednotka povinná informovať v účtovnej závierke v poznámkach.
Rozdiely zo zmien použitých účtovných zásad a účtovných metód v účtovníctve a v účtovnej závierke sú účtovnými prípadmi bezprostredne nasledujúceho účtovného obdobia.
Účtovníctvo účtovnej jednotky je zrozumiteľné, ak umožňuje podľa § 4 ods. 7 jednotlivo aj v súvislostiach spoľahlivo a jednoznačne určiť obsah účtovných prípadov v nadväznosti na použité účtovné zásady a účtovné metódy (§ 4 ods. 2) a obsah účtovných záznamov v nadväznosti na použité formy účtovných záznamov (§ 31 ods. 2).
príspevková organizácia, ktorej zriaďovateľom je obec alebo vyšší územný celok, ak nepodniká a ak objem jej ročného rozpočtu výdavkov nepresahuje 500 000 Sk,
politická strana a politické hnutie, občianske združenie, ich organizačné zložky, ktoré majú právnu subjektivitu, organizačné zložky Matice slovenskej, ktoré majú právnu subjektivitu, združenia právnických osôb, pozemkové spoločenstvá, spoločenstvá vlastníkov bytov a nebytových priestorov, neinvestičné fondy a neziskové organizácie poskytujúce všeobecne prospešné služby; ak nepodnikajú a ak ich príjmy nedosiahli v predchádzajúcom účtovnom období 3 000 000 Sk,
cirkev a náboženská spoločnosť, ich orgány a cirkevné inštitúcie, ktoré majú právnu subjektivitu; ak nepodnikajú a ak nie sú príjemcami dotácií (grantov) zo štátneho rozpočtu.
označenie účtovného dokladu,
Účtovná jednotka je povinná podľa tohto zákona zaznamenávať účtovné zápisy v účtovnom období priebežne. K účtovnému zápisu musí byť pripojený podpisový záznam osoby zodpovednej za vykonanie účtovného zápisu.
Účtovný záznam, ktorý sa nevykonáva v účtovných knihách podľa odseku 1, sa vykonáva na podsúvahových účtoch.
pohľadávkach voči Sociálnej poisťovni,17) Národnému úradu práce18) a príslušnej zdravotnej poisťovni.19)
záväzkoch voči Sociálnej poisťovni,17) Národnému úradu práce18) a príslušnej zdravotnej poisťovni.19)
ku dňu svojho vzniku,
ku dňu účinnosti vyhlásenia konkurzu alebo vyrovnania.
ku dňu zrušenia bez likvidácie,
ku dňu predchádzajúcemu deň vstupu do likvidácie alebo deň účinnosti vyhlásenia konkurzu alebo vyrovnania.
ku dňu predchádzajúcemu deň účinnosti vyhlásenia konkurzu alebo vyrovnania.
Po zostavení účtovnej závierky nemožno otvárať uzavreté účtovné knihy s výnimkou podľa odseku 9, ak tento zákon neustanovuje inak.
právnu formu účtovnej jednotky,
Účtovná jednotka zostavuje účtovnú závierku vždy, keď uzavrie účtovné knihy podľa § 16. Ak uzavrie účtovné knihy k poslednému dňu účtovného obdobia, zostavuje účtovnú závierku ako riadnu, v ostatných prípadoch uzavretia účtovných kníh uvedených v § 16 zostavuje účtovnú závierku ako mimoriadnu.
svojho vzniku,
vstupu do likvidácie,
účinnosti vyhlásenia konkurzu alebo vyrovnania.
Účtovná jednotka je povinná uvádzať v účtovnej závierke informácie podľa stavu ku dňu, ku ktorému sa účtovná závierka zostavuje; to platí obdobne aj pre všetky účtovné zápisy, ktoré sa uskutočňujú iba ku dňu, ku ktorému sa zostavuje účtovná závierka, ak tento zákon ďalej neustanovuje inak.
Informácie v účtovnej závierke musia byť pre používateľa užitočné, posudzujú sa z hľadiska ich významnosti a musia byť zrozumiteľné, porovnateľné a spoľahlivé. Informácia sa považuje za významnú, ak by jej neuvedenie v účtovnej závierke alebo jej chybné uvedenie v účtovnej závierke mohlo ovplyvniť úsudok alebo rozhodovanie používateľa. Informácie v účtovnej závierke sú zrozumiteľné, ak spĺňajú požiadavky podľa § 8 ods. 5; informácie nemôžu byť vylúčené iba z dôvodu, že sú nezrozumiteľné pre používateľa. Informácie sú porovnateľné, ak spĺňajú požiadavky podľa § 7 ods. 3 až 5. Informácie v účtovnej závierke sú spoľahlivé, ak spĺňajú požiadavky podľa § 7 ods. 1 a ak sú úplné a včasné. Úplnosť informácií v účtovnej závierke sa zabezpečuje s dodržaním významnosti a so zohľadnením nákladov na ich získanie. Informácie v účtovnej závierke sú včasné, ak spĺňajú požiadavky podľa odseku 5.
Okrem riadnej a mimoriadnej účtovnej závierky zostavuje účtovná jednotka v priebehu účtovného obdobia aj priebežnú účtovnú závierku, ak to vyžaduje osobitný predpis.14) Pri zostavovaní priebežnej účtovnej závierky sa účtovné knihy neuzavrú a inventarizácia sa vykonáva len na účely vyjadrenia ocenenia podľa § 25 ods. 2; ustanovenia tohto zákona upravujúce účtovnú závierku platia rovnako aj na priebežnú účtovnú závierku.
V súvahe riadnej účtovnej závierky a mimoriadnej účtovnej závierky sa vykazujú informácie o majetku, záväzkoch a o rozdiele majetku a záväzkov účtovnej jednotky za účtovné obdobie a bezprostredne predchádzajúce účtovné obdobie. V súvahe priebežnej účtovnej závierky sa tieto informácie vykazujú za vykazované účtovné obdobie a porovnateľné obdobie bezprostredne predchádzajúceho účtovného obdobia.
Vo výkaze ziskov a strát riadnej účtovnej závierky a mimoriadnej účtovnej závierky sa vykazujú náklady, výnosy a výsledok hospodárenia za účtovné obdobie a bezprostredne predchádzajúce účtovné obdobie. Vo výkaze ziskov a strát priebežnej účtovnej závierky sa tieto informácie vykazujú za vykazované účtovné obdobie a porovnateľné obdobie bezprostredne predchádzajúceho účtovného obdobia.
V poznámkach sa uvádzajú informácie, ktoré vysvetľujú a dopĺňajú údaje v súvahe a výkaze ziskov a strát, prípadne ďalšie výkazy a údaje, ktoré ich vysvetľujú a dopĺňajú. V poznámkach sa uvádzajú aj informácie, ktoré sa týkajú použitia účtovných zásad a účtovných metód a ďalšie informácie podľa požiadaviek ustanovených týmto zákonom. V poznámkach uvedie účtovná jednotka tiež informácie o skutočnostiach, ktoré môžu nastať v čase odo dňa, ku ktorému sa zostavuje účtovná závierka, do dňa zostavenia účtovnej závierky,
ktorých vznik je podmienený vznikom ďalších skutočností,
ktorých vznik je neistý, ale pravdepodobný,
ktoré nespĺňajú ku dňu, ku ktorému sa zostavuje účtovná závierka, podmienky na vykázanie v ostatných súčastiach účtovnej závierky, ale ich dôsledky menia významným spôsobom pohľad na finančnú situáciu účtovnej jednotky.
Individuálnu účtovnú závierku musí mať overenú audítorom účtovná jednotka,
ktorá je obchodnou spoločnosťou, ak povinne vytvára základné imanie, a družstvom, ak v roku predchádzajúcom roku, za ktorý sa táto účtovná závierka overuje, splnila aspoň dve z týchto podmienok:
celková suma majetku presiahla 20 000 000 Sk, pričom sumou majetku sa rozumie suma majetku zistená zo súvahy v ocenení neupravenom o položky podľa § 26 ods. 3,
čistý obrat presiahol 40 000 000 Sk, pričom čistým obratom na tento účel sú tržby z predaja výrobkov, tovarov a z poskytovania služieb,
priemerný počet zamestnancov presiahol 20, pričom priemerný počet zamestnancov sa vypočíta ako priemer koncových stavov v jednotlivých štvrťrokoch v účtovnom období,
ktorá je akciovou spoločnosťou,23)
ktorej túto povinnosť ustanovuje osobitný predpis.24)
Účtovná závierka účtovnej jednotky podľa odseku 1 musí byť audítorom overená do konca účtovného obdobia nasledujúceho po účtovnom období, za ktoré sa zostavuje, ak osobitný predpis neustanovuje inak.25)
Povinnosť overenia účtovnej závierky audítorom majú aj právnické osoby vymedzené v osobitnom predpise,26) ktorých suma ročného podielu prijatej dane je vyššia ako 1 000 000 Sk.
Účtovná jednotka, ktorá musí mať účtovnú závierku overenú audítorom podľa § 19, je povinná vyhotovovať výročnú správu, ktorá musí byť overená audítorom, s výnimkou výročnej správy podľa osobitného predpisu.27) Výročná správa obsahuje účtovnú závierku za účtovné obdobie, za ktoré sa vyhotovuje výročná správa, a správu audítora k tejto účtovnej závierke, ak osobitný predpis neustanovuje inak, a najmä informácie o
vývoji činnosti účtovnej jednotky a o jej finančnej situácii najmenej za dve bezprostredne predchádzajúce účtovné obdobia,
výdavkoch na činnosť v oblasti výskumu a vývoja,
obstarávaní vlastných akcií, dočasných listov, obchodných podielov a akcií, dočasných listov a obchodných podielov ovládajúcej osoby,6)
Výročná správa účtovnej jednotky podľa odseku 1 musí poskytovať verný a pravdivý obraz a musí byť overená audítorom do konca účtovného obdobia nasledujúceho po účtovnom období, za ktoré sa vyhotovuje.
K priebežnej účtovnej závierke sa vyhotovuje priebežná správa, ak tak ustanoví osobitný predpis.14)
Účtovná jednotka, ktorá sa zapisuje do obchodného registra, je povinná zverejniť účtovnú závierku a výročnú správu ich uložením do zbierky listín obchodného registra do 30 dní po ich schválení, pričom účtovná závierka môže byť uložená ako súčasť výročnej správy.
Účtovná jednotka, ktorá má povinnosť overovania podľa § 19, nesmie zverejniť informácie, ktoré predtým neboli overené audítorom, spôsobom, ktorý by mohol používateľa uviesť do omylu, že audítorom overené boli.
Povinnosť zverejňovať údaje sa vzťahuje na všetky informácie účtovnej závierky aj výročnej správy s výnimkou tých, na ktoré sa vzťahuje utajenie podľa osobitného predpisu.30)
Odseky 1 až 4 sa vzťahujú aj na zverejňovanie údajov konsolidovanej účtovnej závierky a konsolidovanej výročnej správy.
Konsolidovanou účtovnou závierkou sa rozumie účtovná závierka zostavená metódami konsolidácie podľa § 23 ods. 1. Konsolidovaná účtovná závierka poskytuje informácie o konsolidovanom celku podľa § 6 ods. 4. Ak tento zákon neustanovuje inak, ustanovenia tohto zákona týkajúce sa účtovných závierok účtovnú závierku rovnako.
Povinnosť zostaviť konsolidovanú účtovnú závierku za konsolidovaný celok má účtovná jednotka, ktorá je obchodnou spoločnosťou a je ovládajúcou osobou6) alebo ktorá v inej účtovnej jednotke vykonáva podstatný vplyv, ktorým sa rozumie najmenej dvadsaťpercentný podiel na jej základnom imaní. Účtovná jednotka, ktorá má povinnosť zostaviť konsolidovanú účtovnú závierku, sa považuje za konsolidujúcu účtovnú jednotku. Konsolidovanou účtovnou jednotkou je účtovná jednotka, ktorá je ovládanou osobou6) alebo v ktorej konsolidujúca účtovná jednotka vykonáva podstatný vplyv.
Povinnosť zostaviť konsolidovanú účtovnú závierku nemá konsolidujúca účtovná jednotka, ak údaje z posledných individuálnych účtovných závierok účtovných jednotiek tvoriacich konsolidovaný celok splnili aspoň dve z týchto podmienok:
celková suma majetku konsolidovaného celku je menšia ako 350 000 000 Sk, pričom sumou majetku sa rozumie suma majetku zistená zo súvah v ocenení neupravenom o položky podľa § 26 ods. 3,
čistý obrat konsolidovaného celku je nižší ako 700 000 000 Sk, pričom čistým obratom na tento účel sú tržby z predaja výrobkov, tovarov a z poskytovania služieb,
priemerný počet zamestnancov konsolidovaného celku za účtovné obdobie nepresiahol 250.
Na účtovnú jednotku, ktorá je bankou, poisťovňou a zaisťovňou podľa osobitného predpisu,31) sa odsek 4 nevzťahuje.
Konsolidujúca účtovná jednotka je povinná včas oznámiť konsolidovaným účtovným jednotkám zahrnutým do konsolidovaného celku informáciu, že patria do konsolidovaného celku, a súčasne im oznámi informáciu o vymedzení tohto celku.
Konsolidovaná účtovná jednotka zahrnutá do konsolidovaného celku je povinná poskytnúť svoju individuálnu účtovnú závierku a požadované informácie potrebné na zostavenie konsolidovanej účtovnej závierky konsolidujúcej účtovnej jednotke.
Konsolidujúca účtovná jednotka má povinnosť vyhotoviť konsolidovanú výročnú správu, ktorá obsahuje informácie o konsolidovanom celku. Ustanovenie týkajúce sa výročnej správy podľa § 20 platí aj pre konsolidovanú výročnú správu rovnako.
Konsolidujúca účtovná jednotka zostavuje konsolidovanú účtovnú závierku týmito metódami:
metódou úplnej konsolidácie,
metódou podielovej konsolidácie,
metódou vlastného imania.
Konsolidujúca účtovná jednotka je povinná zabezpečiť, aby účtovné jednotky tvoriace konsolidovaný celok použili v individuálnej účtovnej závierke rovnaké metódy oceňovania majetku a záväzkov a rovnaký spôsob prepočtu cudzích mien na slovenskú menu.
Konsolidovaná účtovná závierka sa zostavuje k tomu istému dňu, ku ktorému sa zostavuje účtovná závierka konsolidujúcej účtovnej jednotky. Účtovná jednotka, ktorá tvorí konsolidovaný celok, zostavuje individuálnu účtovnú závierku, na základe ktorej sa zostavuje konsolidovaná účtovná závierka, k tomu istému dňu, ku ktorému sa zostavuje konsolidovaná účtovná závierka.
Ak niektorá z účtovných jednotiek tvoriacich konsolidovaný celok uplatňuje iné účtovné obdobie ako ostatné účtovné jednotky konsolidovaného celku a zostavuje individuálnu účtovnú závierku k inému dňu a jej individuálna účtovná závierka je zostavená viac ako tri mesiace pred dňom alebo tri mesiace po dni, ku ktorému sa zostavuje konsolidovaná účtovná závierka, je táto konsolidovaná účtovná jednotka zahrnutá do konsolidovaného celku na základe priebežnej účtovnej závierky (§ 18 ods. 1), ktorú zostaví ku dňu ustanovenému v odseku 3.
Konsolidovaná účtovná závierka sa zostavuje za účtovné obdobie ustanovené podľa § 3 ods. 2, 3 alebo ods. 4. O zmenách vo vymedzení konsolidovaného celku v priebehu účtovného obdobia musí konsolidujúca účtovná jednotka uviesť informáciu v konsolidovanej účtovnej závierke v poznámkach.
Na zostavenie mimoriadnej konsolidovanej účtovnej závierky a priebežnej konsolidovanej účtovnej závierky sa ustanovenia tohto zákona použijú rovnako.
Konsolidovaná účtovná závierka a konsolidovaná výročná správa môžu byť okrem metód a zásad ustanovených týmto zákonom zostavené podľa metód a zásad ustanovených podľa medzinárodných účtovných štandardov vydávaných Radou pre medzinárodné účtovné štandardy so sídlom v Londýne alebo podľa iných uznávaných zásad, ak to vyžaduje osobitný predpis.32)
Majetok a záväzky vyjadrené v cudzej mene prepočítava účtovná jednotka na slovenskú menu kurzom vyhláseným Národnou bankou Slovenska ku dňu uskutočnenia účtovného prípadu alebo ku dňu, zostaveniaku účtovnejktorému závierkysa zostavuje účtovná závierka, alebo k inému dňu, ak to ustanovuje osobitný predpis.34)
Pri kúpe a predaji cudzej meny za slovenskú menu použije účtovná jednotka kurz, za ktorý boli tieto hodnoty nakúpené alebo predané.
Z jednotlivých zložiek majetku a záväzkov sa oceňuje
nehmotný a hmotný majetok novozistený pri inventarizácii a v účtovníctve doteraz nezachytený.
Účtovná jednotka ku dňu, ku ktorému sa zostavuje účtovná závierka, zohľadňuje predpokladané riziká a straty, ktoré sa týkajú majetku a záväzkov a ktoré sú známe ku dňu zostavenia účtovnej závierky. Zníženie hodnoty sa musí zohľadniť vždy, bez ohľadu na to, či výsledkom hospodárenia za účtovné obdobie je zisk alebo strata.
Pri majetku, ktorým je rovnaký druh zásob vedený na sklade alebo rovnaký druh cenných papierov vedený v portfóliu účtovnej jednotky, možno za spôsob ocenenia podľa odseku 1 považovať aj ocenenie úbytku cenou zistenou váženým aritmetickým priemerom alebo spôsobom, keď prvá cena na ocenenie prírastku príslušného druhu majetku sa použije ako prvá cena na ocenenie úbytku tohto majetku. Rovnaký druh cenného papiera možno uvedeným spôsobom oceniť len v prípade, ak sú od rovnakého emitenta a znejú na rovnakú menu.
Ak sa pri inventarizácii zistí, že predajná cena zásob znížená o náklady spojené s predajom je nižšia ako cena použitá na ich ocenenie v účtovníctve, zásoby sa ocenia v účtovníctve a v účtovnej závierke touto nižšou cenou.
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.
Predpokladané riziká, straty a zníženia hodnoty (§ 25 ods. 2), ktoré sa týkajú majetku a záväzkov, sa vyjadrujú prostredníctvom rezerv, opravných položiek a odpisov. Rezervy sú záväzky s neurčitým časovým vymedzením alebo výškou. Opravné položky sa vytvárajú pri prechodnom znížení hodnoty majetku; tieto opravné položky sa zrušia, ak zanikne riziko, na ktoré boli vytvorené. Odpisy majetku vyjadrujú trvalé zníženie hodnoty majetku.
Na účely tohto zákona sa škodou rozumie neodstrániteľné poškodenie alebo zničenie majetku.
Odseky 1 až 3 nepoužije účtovná jednotka, ktorá účtuje v sústave jednoduchého účtovníctva, s výnimkou odpisovania majetku.
Účtovná jednotka, ktorá nie je založená na účel podnikania, tvorí rezervy a opravné položky podľa osobitného predpisu.36)
Odseky 1 až 3 použijú aj účtovné jednotky založené podľa osobitných predpisov.37)
cenné papiere trhovou cenou alebo kvalifikovaným odhadom s výnimkou cenných papierov držaných do splatnosti a cenných papierov obstaraných v primárnych emisiách neurčených na obchodovanie, podielov na základom imaní v obchodných spoločnostiach a cenných papierov emitovaných účtovnou jednotkou,
finančnénehnuteľnosti, umiestneniev ktorých sú umiestnené prostriedky technických rezerv posudkom znalca a technické rezervy kvalifikovaným odhadom v účtovných jednotkách, ktoré sú poisťovňami aalebo zaisťovňami podľa osobitných predpisov,12) trhovou cenou, kvalifikovaným odhadom alebo posudkom znalca,
v obchodných spoločnostiach alebo v družstvách zanikajúcich bez likvidácie splynutím alebo rozdelením38) trhovou cenou, kvalifikovaným odhadom alebo posudkom znalca alebo v iných prípadoch podľa osobitného predpisu,39)
ak sú zabezpečené derivátmi, trhovou cenou alebo kvalifikovaným odhadom.
ocenenie ustanovené podľa osobitného predpisu,38) ak nie je možné postupovať podľa písmen a) a b).
Trhová cena je cena, ktorá je vyhlásená na tuzemskej alebo zahraničnej burze alebo na inom verejnom trhu. Účtovná jednotka na oceňovanie podľa tohto zákona použije cenu, ktorá je vyhlásená najneskoršie v deň ocenenia podľa § 24 ods. 1 písm. b) alebo písm. c).
Ak je majetok vedený na tuzemskej burze, je trhovou cenou záverečná cena vyhlásená burzou v pracovný deň, ku ktorému sa ocenenie vykonáva.
Ak majetok nie je vedený na tuzemskej burze a je kótovaný na zahraničných burzách, rozumie sa trhovou cenou najvyššia zo záverečných cien, ktorá bola dosiahnutá na schválených trhoch zahraničných búrz v pracovný deň, ku ktorému sa ocenenie vykonáva. V prípade iného verejného trhu, ako je burza, je trhovou cenou najvyššia platná cena v deň, ku ktorému sa ocenenie vykonáva. Ak v deň, ku ktorému sa ocenenie vykonáva, uvedené trhy nepracujú, použije sa cena vyhlásená na nich posledný pracovný deň, ktorý predchádza dňu, ku ktorému sa ocenenie vykonáva.
Účtovná jednotka pri oceňovaní reálnou hodnotou postupuje primerane podľa ustanovenia § 25 ods. 2.
Ak nie je možné ku dňu ocenenia objektívne určiť reálnu hodnotu, považuje sa za reálnu hodnotu ocenenie spôsobmi podľa § 25. Pri cenných papieroch držaných do splatnosti a cenných papieroch obstaraných v primárnych emisiách neurčených na obchodovanie sa ich ocenenie odo dňa vyrovnania ich nákupu do dňa ich splatnosti postupne zvyšuje o úrokové výnosy. Podiel na základnom imaní v obchodných spoločnostiach môže byť ocenený metódou vlastného imania. Ak účtovná jednotka použije túto metódu ocenenia, je povinná ju použiť na ocenenie všetkých takýchto podielov. Pri cenných papieroch emitovaných účtovnou jednotkou sa ich ocenenie odo dňa vyrovnania emisie do dňa splatnosti postupne zvyšuje o úrokové náklady na emitované cenné papiere.
Účtovná jednotka, ak nie je ďalej ustanovené inak, odpisuje hmotný majetok okrem zásob a nehmotný majetok okrem pohľadávok v súlade s účtovnými zásadami a účtovnými metódami, ak osobitný predpis neustanovuje inak.40) Ak ide o zmluvu o výpožičke41) počas doby zabezpečenia záväzku prevodom práva42) alebo ak sa vlastnícke právo k hnuteľným veciam nadobúda na základe prejavu vôle iným spôsobom ako prevzatím veci,43) ako aj v ďalších prípadoch ustanovených osobitnými predpismi, o majetku účtuje a odpisuje ho účtovná jednotka, ktorá ho používa.
Účtovná jednotka uvedená v odseku 1 je povinná zostaviť si odpisový plán, na základe ktorého vykonáva odpisovanie majetku. Uvedený majetok sa odpisuje len do výšky jeho ocenenia v účtovníctve.
Hmotný majetok okrem zásob odpisuje účtovná jednotka s ohľadom na opotrebovanie zodpovedajúce bežným podmienkam jeho používania. Nehmotný majetok okrem pohľadávok musí účtovná jednotka odpísať najneskôr do piatich rokov od jeho obstarania. Ak neboli zriaďovacie náklady úplne odpísané, môže účtovná jednotka vyplácať dividendy, podiely a tantiémy iba vtedy, ak výška vytvoreného rezervného fondu a hospodárskeho výsledku je vyššia ako výška neodpísaných zriaďovacích nákladov.
Inventarizáciu účtovná jednotka vykonáva ku dňu, ku ktorému zostavuje riadnu alebo mimoriadnu účtovnú závierku. Účtovná jednotka pre potreby zostavenia priebežnej účtovnej závierky vykonáva inventarizáciu len na účely vyjadrenia ocenenia podľa § 25 ods. 2. Účtovná jednotka môže pri zásobách vykonávať inventarizáciu aj v priebehu účtovného obdobia. Termín takejto inventarizácie si určí účtovná jednotka. Ustanovenia o vykonávaní inventarizácií podľa osobitných predpisov45) nie sú týmto dotknuté.
Fyzickú inventúru hmotného majetku, ktorú nemožno vykonať ku dňu, ku ktorému sa zostavuje účtovná závierka, možno vykonávať v priebehu posledných troch mesiacov účtovného obdobia, prípadne v prvom mesiaci nasledujúceho účtovného obdobia. Pritom sa musí preukázať stav hmotného majetku ku dňu, ku ktorému sa zostavuje účtovná závierka, údajmi fyzickej inventúry upravenými o prírastky a úbytky uvedeného majetku za dobu od skončenia fyzickej inventúry do konca účtovného obdobia, prípadne za dobu od začiatku nasledujúceho účtovného obdobia do dňa skončenia fyzickej inventúry v prvom mesiaci tohto účtovného obdobia.
Účtovnú dokumentáciu účtovnej jednotky tvorí súhrn všetkých účtovných záznamov vytváraných podľa § 4 ods. 4.
Ak účtovná jednotka vedie účtovné záznamy v technickej forme, je povinná disponovať takými prostriedkami, nosičmi a vybavením, ktoré umožňujú vykonať prevod účtovných záznamov do formy, v ktorej je ich obsah pre fyzickú osobu čitateľný. Pre potreby overovania účtovnej závierky audítorom (§ 19), jej zverejňovania (§ 21) a pre potreby orgánov podľa § 38 ods. 1 je účtovná jednotka povinná na požiadanie umožniť oprávneným osobám zoznámiť sa s obsahom nimi určených účtovných záznamov. Túto povinnosť má účtovná jednotka po dobu, počas ktorej je povinná viesť alebo uchovávať uvedené účtovné záznamy.
Ak účtovná jednotka prenáša účtovný záznam mimo účtovnej jednotky prostredníctvom informačného systému, považuje sa účtovný záznam za preukázateľný, ak sa prenášal spôsobom podľa § 33. Účtovný záznam určený na prenášanie musí obsahovať podpisový záznam. Účtovný záznam musí byť podpísaný najneskôr v okamihu jeho odovzdania na prenos.
Účtovná jednotka je povinná zabezpečiť ochranu účtovnej dokumentácie proti strate, zničeniu alebo poškodeniu. Účtovná jednotka je tiež povinná zabezpečiť ochranu použitých technických prostriedkov, nosičov informácií a programového vybavenia pred ich zneužitím, poškodením, zničením, neoprávnenými zásahmi do nich, neoprávneným prístupom k nim, stratou alebo odcudzením.
Účtovná jednotka je povinná uchovávať účtovnú dokumentáciu počas doby ustanovenej v odseku 4. Na nakladanie s účtovnou dokumentáciou sa vzťahujú všeobecné predpisy o archívnictve.
Účtovné záznamy, ktoré sa týkajú daňového konania, správneho konania, trestného konania, občianskeho súdneho konania alebo iného konania, ktoré sa neskončilo, uchováva účtovná jednotka do konca účtovného obdobia nasledujúceho po účtovnom období, v ktorom sa skončila lehota na ich preskúmanie.
SIEDMA ČASŤ | ZÁVEREČNÉ USTANOVENIA
Daňový úrad môže uložiť pokutu za porušenie povinností ustanovených v § 3 ods. 1, § 4 ods. 2, 3, 4, 6, 7, § 7 ods. 2, 3, 4, 5, 6, § 9 ods. 1, § 10 ods. 2, § 11 ods. 2, 3, § 12 ods. 6, § 13 ods. 2, § 14 ods. 3, § 17 ods. 5, 8, § 23 ods. 1, 2, § 26 ods. 3, § 28 ods. 3, § 31 ods. 3, 5, § 34 ods. 2, § 35 ods. 1, 2, 3 do 1 % celkovej sumy majetku
zisteného zo súvahy za účtovné obdobie, ktoré je kontrolované, v ocenení neupravenom o položky podľa § 26 ods. 3 účtovnej jednotke účtujúcej v sústave podvojného účtovníctva,
z konsolidovanej súvahy zostavenej za účtovné obdobie, ktoré je kontrolované, v ocenení neupravenom o položky podľa § 26 ods. 3 účtovnej jednotke, ktorá zostavuje konsolidovanú účtovnú závierku.
Daňový úrad môže uložiť pokutu za porušenie povinností ustanovených v § 4 ods. 1, § 6, § 7 ods. 1, § 8 ods. 1, § 17 ods. 3, 4, § 19, § 20, § 21, § 22 ods. 1, 2, 3, 6, 7, 8, § 24 do 3 % celkovej sumy majetku
Na účely podľa odsekov 1 a 2 je daňový úrad oprávnený vykonávať v účtovnej jednotke kontrolu dodržiavania ustanovení tohto zákona. Na vykonávanie kontroly sa primerane použijú ustanovenia o pravidlách kontrolnej činnosti podľa osobitného predpisu.47a)
Pri určení pokuty podľa odsekov 1 a 2 prihliada daňový úrad hlavne na závažnosť, spôsob a dobu trvania protiprávneho konania, následky porušenia povinností a na okolnosti, pri ktorých k porušeniu povinnosti došlo, a na bezdôvodné obohatenie, ak sa porušením povinnosti získalo.
Pokutu možno uložiť opakovane za rovnaké porušenie povinností v jednom účtovnom období len v prípade, že toto porušenie účtovná jednotka neodstránila v určenej lehote.
Ak nie je možné zistiť celkovú sumu majetku alebo úhrn majetku, určia kontrolné orgány pokutu kvalifikovaným odhadom.
Pokutu podľa odseku 1 možno uložiť do jedného roka odo dňa, keď sa orgán príslušný na jej uloženie dozvedel o porušení povinnosti; najneskôr možno túto pokutu uložiť do troch rokov po skončení účtovného obdobia, v ktorom k porušeniu povinnosti došlo.
Pokuta je príjmom štátneho rozpočtu. Na konanie o uložení pokuty sa vzťahuje všeobecný predpis o správnom konaní.48)
Zákon č. 366/1999 Z. z. o daniach z príjmov v znení neskorších predpisov.
Zákon č. 385/1999 Z. z. o kolektívnom investovaní v znení neskorších predpisov.
Napríklad zákon č. 483/2001 Z. z. o bankách a o zmene a doplnení niektorých zákonov.
§ 1 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.
§ 2 zákona Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov.
§ 5 zákona č. 385/1999 Z. z. v znení neskorších predpisov.
§ 1 zákona č. 80/1997 Z. z. o Exportno-importnej banke Slovenskej republiky v znení neskorších predpisov.
§ 20 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov.
§ 1 zákona č. 483/2001 Z. z.
§ 54 zákona č. 566/2001 Z. z.
§ 1 zákona č. 95/2002 Z. z.
Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.Zákon č. 280/1997 Z. z. o Spoločnej zdravotnej poisťovni v znení neskorších predpisov.
§ 48 a 51a zákona č. 366/1999 Z. z. v znení neskorších predpisov.
Napríklad zákon č. 483/2001 Z. z., zákon č. 566/2001 Z. z., zákon č. 385/1999 Z. z. v znení neskorších predpisov.
Napríklad zákon č. 368/1999 Z. z. o rezervách a opravných položkách na zistenie základu dane z príjmov.
Napríklad § 54 zákona č. 385/1999 Z. z. v znení neskorších predpisov.
Napríklad zákon Národnej rady Slovenskej republiky č. 303/1995 Z. z. v znení neskorších predpisov.